CELEX: 62016CN0623
Language: et
Date: 2016-11-25 00:00:00
Title: Kohtuasi C-623/16 P: Euroopa Komisjoni 25. novembril 2016 esitatud apellatsioonkaebus Üldkohtu (kaheksas koda) 15. septembri 2016. aasta otsuse peale kohtuasjas T-220/13: Scuola Elementare Maria Montessori versus komisjon

6.2.2017   
            
            
               ET
            
            
               Euroopa Liidu Teataja
            
            
               C 38/17
            
         Euroopa Komisjoni 25. novembril 2016 esitatud apellatsioonkaebus Üldkohtu (kaheksas koda) 15. septembri 2016. aasta otsuse peale kohtuasjas T-220/13: Scuola Elementare Maria Montessori versus komisjon
   (Kohtuasi C-623/16 P)
   (2017/C 038/22)
   Kohtumenetluse keel: itaalia
   
      Pooled
   
   
      Apellant: Euroopa Komisjon (esindajad: P. Stancanelli, D. Grespan, F. Tomat)
   
      Teised menetlusosalised: Scuola Elementare Maria Montessori Srl, Itaalia Vabariik
   
      Apellandi nõuded
   
   
               —
            
            
               tühistada vaidlustatud kohtuotsus osas, milles see tunnistab esimeses astmes esitatud hagi ELTL artikli 263 neljanda lõigu viimase osa alusel vastuvõetavaks;
            
         
               —
            
            
               tunnistada ELTL artikli 263 neljanda lõigu teise ja viimase osa alusel esimeses astmes esitatud hagi vastuvõetamatuks ja seetõttu jätta see tervikuna läbi vaatamata;
            
         
               —
            
            
               mõista komisjoni kohtukulud nii Üldkohtu kui käesolevas kohtumenetluses välja Scuola Elementare Montessorilt.
            
         
      Väited ja peamised argumendid
   
   Komisjon esitab apellatsioonkaebuse põhjenduseks ühe väite, mis jaguneb kolmeks osaks ning mille kohaselt on ELTL artikli 263 neljanda lõigu viimast osa vääralt tõlgendatud ja kohaldatud, sest Üldkohus tunnistas selle sätte alusel vastustaja poolt esimeses astmes esitatud hagi vastuvõetavaks. Täpsemalt väidab apellant, et rikutud on õigusnormi, sest Üldkohus asus seisukohale, et vaidlustatud akti puhul on tegemist üldkohaldatava aktiga, mis puudutab hagejat otseselt ja ei sisalda tema suhtes rakendusmeetmeid.